Internetda Shvetsiya poytaxti Stokholm shahrida yuk mashinasi odamlarni bosib ketishidan keyin yuzaga kelgan holat tasvirlangan video paydo bo‘ldi. Unda odamlar o‘rtasida vahima paydo bo‘lgani va ular har tomonga qochishgani ko‘rinadi. Oxirgi ma’lumotlarga ko‘ra, ushbu hodisa oqibatida 2 kishi halok bo‘lgan, ko‘plab kishilar jarohatlangan. Voqea joyiga politsiyachilar va shifokorlar yetib kelishgan. Politsiya ushbu hodisa haqidagi xabar mahalliy vaqt bilan soat 14:53da kelib tushgani, barcha ehtimollar, xususan terakt ehtimoli ko‘rib chiqilayotgani haqida ma’lum qildi.